Josef Hron

Josef HRON (naskiĝis la 5-an de junio 1933) estas ĉeĥa inĝeniero kaj esperantisto, honora membro de Ĉeĥa Esperanto-Asocio (ĈEA) kaj aktivulo de Asocio de Esperantistoj Handikapuloj (AEH).

Hron estas membro de esperanto-klubo de Dr. Schulhof en Pardubice, kie li aktive laboras kiel kasisto kaj gvidas konversacian kurson. En 1996 li fariĝis membro, poste prezidanto de asocia kontrola komisiono. Li aktive laboras ankaŭ en AEH, nun kiel vicprezidanto. En 2005 li gvidis karavanon de AEH al la 90-a Universala Kongreso de Esperanto en Vilno.

Krom tio, li jam kelkajn jarojn kompilas grandan esperanto-vortaron en elektronika formo kaj prelegas pri tiu laboro. 

Lastatempe li ankaŭ publikigas en diversaj gazetoj kaj ĵurnaloj kaj kunredaktis broŝuron pri la "100-jara jubileo de Esperanto en Pardubice".

Li intense okupiĝas pri kontribuado al Vikipedio.

 Eksteraj ligiloj 

 Retpaĝaro de Josef HRON 
 Libroj de kaj pri Josef Hron en la Kolekto por Planlingvoj kaj Esperantomuzeo 
 Reta vortaro laŭ Josef Hron (ŝaltu al EO → CZ)
 Alia versio de la reta vortaro
 Elŝutebla versio de la Hron-vortaro pere de ĈEA-domajno Jazykové kurzy = Lingvaj kursoj, tute malsupre 

Kategorio:Ĉeĥaj esperantistoj
Kategorio:Esperanto-vortaristoj
Kategorio:Honoraj membroj de ĈEA